Na osnovu člana 5 Odluke o učešću lokalnog stanovništva u vršenju javnih poslova ("Službeni list Crne Gore - opštinski propisi", br. 031/19), Glavni grad Podgorica - Sekretarijat za kulturu **OBAVJEŠTAVA** građane o pristupanju izradi i donošenju **Nacrta programa razvoja kulture Glavnog grada Podgorice, za period 2025-2029. godina** i u skladu sa članom 4, 8 i 12 Odluke o učešću lokalnog stanovništva u vršenju javnih poslova ("Službeni list Crne Gore - opštinski propisi", broj 31/19), **upućuje**

**JAVNI POZIV**

**za prethodno konsultovanje**

Pozivamo građane, pravna lica, mjesne zajednice, organe uprave i službe Glavnog grada, sportske organizacije, nevladine organizacije, strukovna udruženja i druge zainteresovane subjekte da dostave prijedloge, interese i stavove u vezi konsultovanja zainteresovane javnosti u početnoj fazi pripreme **Nacrta programa razvoja kulture Glavnog grada Podgorice, za period 2025-2029. godina.**

Članom 6, 10 i 11 Zakona o kulturi ("Službeni list CG", br. 49/08, 16/11, 40/11 i 38/12), utvrđeno je da se javni interes u kulturi, u opštini, ostvaruje donošenjem opštinskog programa razvoja kulture. Program se donosi na period od pet godina, kojim će biti definisani konkretni ciljevi, mjere i radnje na polju razvoja kulture (dugoročne potrebe lokalnog stanovništva i subjekata iz oblasti kulture, razvojni prioriteti, dinamika realizacije i organizacione, finansijske i administrativne mjere za ostvarivanje programa), a sve u skladu sa Nacionalnim programom.

Prethodno konsultovanje zainteresovane javnosti **trajaće mjesec dana** od dana objavljivanja ovog poziva.

U skladu sa mehanizmima i oblicima učešća građana u postupku prethodnog konsultovanja, Sekretarijat za kulturu obavještava sve zainteresovane subjekte da dostave svoje prijedloge interese i stavove, dostavljanjem istih u pisanoj formi putem pošte na adresu: Sekretarijat za kulturu, Ulica Marka Miljanova broj 4, putem e-mail adrese kultura@podgorica.me, ili u neposrednoj komunikaciji sa zaposlenima zaduženim za oblast kulture u Sekretarijatu za kulturu svakog radnog dana od 12 do 14h.

Sekretarijat za kulturu je dužan da prikupi podatke dobijene u postupku prethodnog konsultovanja i sačini izvještaj o rezultatima prethodnog konsultovanja, koji će biti objavljen na web sajtu Glavnog grada najkasnije u roku od 8 dana od dana završetka postupka.

**SEKRETARIJAT ZA KULTURU**